S waya yebda unadi ,nebda-t s tezwert tamatut anda i naɛrev ad d-nefk ayen ara ad Yilin di leqdic-a ,s yin nefka-d tamukrist i nessawev ɣer taggara nerra-d ɣef yisteqsiyen i yellan degs. Nemmeslay-d ɣef tesmidegt imi leqdic-nteɣ d win icudden ɣer wennar-agi nefka-d ama d tibadutin-is i nufa deg kra n yedlisen d yisegzawalen am waken daɣen i d-nahver ɣef leṣnafis d tusniwin-is i naɛrev ad nessegzi s wayen imi nezmer i wakken ad at-fahmen yimeɣriyen , neggi-d awal ɣef tsenalɣa d tesnamka acku yal isem ilaq ad d-iɛeddi fell-asen mi asennexdem taslevt s yin nemmeslay-d ɣef yisem d tecrav-is imi amudd-nteɣ yebna akk ɣef yismawen ihi ilaq ad d-nemmeslay kan ɣef yisem d yiferdisen i at-yeṭṭafaren.